Vizita e Presidentit Biden rrit shpresat për marrëdhënie diplomatike mes Izraelit dhe Arabisë Saudite 
Avioni presidencial “Air Force One” do të fluturojë direkt nga Izraeli në Arabinë Saudite, ngjarje e cilësuar si “simbolike” nga udhëheqësi amerikan. 
Izraeli do të dëshironte të dëgjonte shpalljen nga Presidenti Joe Biden të vendosjes së marrëdhënieve të plota diplomatike mes Izraelit dhe Arabisë Saudite, gjatë vizitës së tij në Lindjen e Mesme. tha Kryeministri i Izraelit Yair Lapid. Analistët izraelitë thonë se, ndërsa marrëdhëniet diplomatike nuk ka gjasa të vendosen tani, Princi Saudit i Kurorës Mohammed Bin Salman po ecën gradualisht në atë drejtim, së bashku me reformat e tjera, thotë për Zërin e Amerikës profesori Jonathan Rynhold, specialist për marrëdhëniet izraelito-amerikane në Universitetin Bar Ilan në Tel Aviv. Presidenti Biden pritet të njoftojë krijimin e një grupi të mbrojtjes rajonale, ku përfshihen Izraeli dhe Arabia Saudite, bazuar në takimet e fundit mes Izraelit dhe partnerëve të tij arabë. Palestinezët nuk do të ftohen për t’u bërë pjesë e aleancave rajonale, të cilat i kanë kritikuar ashpër. Edhe pse Presidenti Biden do të takohet me Presidentin palestinez Mahmoud Abbas, gjatë turneut në Lindjen e Mesme, udhëheqësit palestinezë janë të irrituar që vizita e presidentit amerikan është më shumë e përqendruar tek thellimi i aleancave rajonale me Izraelin, sesa në trajtimin e konfliktit izraelito-palestinez thotë kryeministri palestinez Mohammad Shtayyeh. Gjatë ndalesës në Arabinë Saudite, Presidenti Biden do të përpiqet të riparojë marrëdhëniet e dëmtuara nga vrasja e gazetarit saudit Jamal Khashoggi në vitin 2018. Pritet që zoti Biden të parashtrojë nevojën e rritjes së prodhimit të naftës nga vendet e OPEC-ut, për të zëvendësuar importet ruse. thotë për Zërin e Amerikës gazetarja Najat Alsaeed. Kur bëhet fjalë për kërcënimin iranian, Izraeli dhe Arabia Saudite ndajnë shumë gjëra të përbashkëta. Analistët pajtohen se një shtytje diplomatike amerikane mund të ndihmojë në zgjerimin e lidhjeve të reja në rajon.